CELEX: 52018JC0019
Language: el
Date: 2018-06-22
Title: Κοινή πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την εφαρμογή του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017)

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.6.2018
            JOIN(2018) 19 final
            2018/0261(NLE)
            Κοινή πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την εφαρμογή του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τη θέση που πρέπει να ληφθεί, εξ ονόματος της Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου («η συμφωνία» ή «η ευρωμεσογειακή συμφωνία»), ενόψει της αναμενόμενης έκδοσης της απόφασης για την παράταση κατά ένα έτος του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017).
            
            
               2.Πλαίσιο της πρότασης
            
            
               2.1.Η ευρωμεσογειακή συμφωνία
            
            
               Η ευρωμεσογειακή συμφωνία αποσκοπεί 
            
            
               ·να παράσχει το κατάλληλο πλαίσιο για τον πολιτικό διάλογο των μερών, ο οποίος θα επιτρέψει την ενίσχυση των σχέσεών τους σε όλους τους τομείς που αυτά θεωρούν αναγκαίους στο πλαίσιο αυτού του διαλόγου,
            
            
               ·να καθορίσει τους όρους της προοδευτικής ελευθέρωσης των συναλλαγών αγαθών, υπηρεσιών και κεφαλαίων,
            
            
               ·να ενθαρρύνει την ολοκλήρωση του Μαγκρέμπ διευκολύνοντας τις συναλλαγές και τη συνεργασία μεταξύ του Μαρόκου και των χωρών της περιοχής, 
            
            
               ·να αναπτύξει τις συναλλαγές και να εξασφαλίσει ισόρροπες οικονομικές και κοινωνικές σχέσεις μεταξύ των μερών, ιδίως μέσω του διαλόγου και της συνεργασίας, ώστε να ευνοήσει την ανάπτυξη και την ευημερία του Μαρόκου και του μαροκινού λαού, 
            
            
               ·να προωθήσει τη συνεργασία στον οικονομικό, κοινωνικό, πολιτιστικό και χρηματοδοτικό τομέα.
            
            
               Η συμφωνία ετέθη σε ισχύ την 1η Μαρτίου 2000.
            
            
               2.2.Το Συμβούλιο Σύνδεσης
            
            
               Το Συμβούλιο Σύνδεσης που συγκροτήθηκε με την ευρωμεσογειακή συμφωνία αποτελείται, αφενός, από μέλη του Συμβουλίου της Ευρωπαϊκής Ένωσης και μέλη της Ευρωπαϊκής Επιτροπής και, αφετέρου, από μέλη της κυβέρνησης του Βασιλείου του Μαρόκου. Για την επίτευξη των στόχων της συμφωνίας, το Συμβούλιο Σύνδεσης διαθέτει εξουσία λήψεως αποφάσεων και μπορεί επίσης να διατυπώνει κατάλληλες συστάσεις. Εκδίδει τις αποφάσεις και διατυπώνει τις συστάσεις του κατόπιν κοινής συμφωνίας μεταξύ των μερών.  
            
            
               2.3.Πράξη η οποία προβλέπεται από το Συμβούλιο Σύνδεσης
            
            
               Το Συμβούλιο Σύνδεσης πρέπει να εκδώσει, με ανταλλαγή επιστολών, σύσταση για την παράταση του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017) («η προβλεπόμενη πράξη»).
            
            
               Η προβλεπόμενη πράξη έχει ως στόχο να παρατείνει κατά ένα έτος την ισχύ του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017). Η παράταση αυτή θα επιτρέψει να εξασφαλιστεί η συνέχεια όσον αφορά την εφαρμογή του προηγμένου καθεστώτος του Μαρόκου.
            
            
               3.Θέση που πρέπει να ληφθεί εξ ονόματος της Ένωσης
            
            
               Η θέση που πρέπει να λάβει η Ευρωπαϊκή Ένωση στο πλαίσιο του Συμβουλίου Σύνδεσης που συγκροτήθηκε με την ευρωμεσογειακή συμφωνία όσον αφορά την έκδοση σύστασης για την παράταση κατά ένα έτος του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017) βασίζεται στο κείμενο του σχεδίου δράσης που επισυνάπτεται στην παρούσα απόφαση.
            
         
         
            
               Αμφότερα τα μέρη επιβεβαίωσαν επανειλημμένως τον πλούτο και τη ζωτικότητα των σχέσεων μεταξύ της Ευρωπαϊκής Ένωσης και του Μαρόκου, καθώς και την πλήρη προσήλωσή τους στη συνεχή ανάπτυξη αυτών των σχέσεων σε όλους τους τομείς αμοιβαίου ενδιαφέροντος. 
            
            
               Στο τρέχον πολιτικό πλαίσιο, η παράταση του σχεδίου δράσης 2013-2017 θα αποτελέσει τη βάση των σχέσεων ΕΕ-Μαρόκου για το τρέχον έτος και θα επιτρέψει να αρχίσουν οι διαπραγματεύσεις ώστε να καθοριστούν οι κατευθυντήριες γραμμές και οι νέες προτεραιότητες της εταιρικής σχέσης ΕΕ-Μαρόκου για τα επόμενα έτη. 
            
            
               Η παράταση του σχεδίου δράσης είναι, επομένως, προς το συμφέρον της Ευρωπαϊκής Ένωσης.
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον «καθορισμό των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει, επίσης, μέσα που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               4.1.2.Εφαρμογή στην προκειμένη περίπτωση
            
            
               Το Συμβούλιο Σύνδεσης είναι όργανο το οποίο έχει συσταθεί από συμφωνία, εν προκειμένω από την ευρωμεσογειακή συμφωνία.
            
            
               Η πράξη την οποία καλείται να εκδώσει το Συμβούλιο Σύνδεσης είναι πράξη που παράγει έννομα αποτελέσματα. 
            
            
               Η προβλεπόμενη πράξη παράγει έννομα αποτελέσματα λόγω του γεγονότος ότι η διάρκεια ισχύος του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017) θα παραταθεί για ένα ακόμη έτος, ήτοι έως το τέλος του 2018.
            
            
               Η προβλεπόμενη πράξη δεν συμπληρώνει ή τροποποιεί το θεσμικό πλαίσιο της συμφωνίας.
            
            
               Ως εκ τούτου, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο στόχος και το περιεχόμενο της προβλεπόμενης πράξης αφορούν κυρίως τις δράσεις που αναλαμβάνονται στο πλαίσιο της σύνδεσης με τρίτη χώρα.
            
            
               Ως εκ τούτου, η ουσιαστική νομική βάση για την προβλεπόμενη απόφαση αποτελεί το άρθρο 217, το οποίο αποτελεί τη νομική βάση της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, η οποία καθορίζει το νομικό πλαίσιο των διαφόρων ενεργειών που προβλέπονται στο σχέδιο δράσης.
            
         
         
            
               4.3.Συμπέρασμα
            
            
               Η νομική βάση της προτεινόμενης απόφασης είναι το άρθρο 217 σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσίευση της προβλεπόμενης πράξης
            
            
               Δεδομένου ότι η πράξη του Συμβουλίου Σύνδεσης θα τροποποιήσει τη διάρκεια εφαρμογής του σχεδίου δράσης, πρέπει να δημοσιευθεί στην Επίσημη Εφημερίδα της Ευρωπαϊκής Ένωσης μόλις εγκριθεί.
            
            
               2018/0261 (NLE)
            
            
               Κοινή πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την εφαρμογή του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
            
            
               Έχοντας υπόψη την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, («η συμφωνία»), υπεγράφη στις 26 Φεβρουαρίου 1996 και ετέθη σε ισχύ την 1η Μαρτίου 2000
                  2
               .
            
            
               (2)Σύμφωνα με το άρθρο 80 της συμφωνίας, το Συμβούλιο Σύνδεσης έχει την εξουσία να εκδίδει αποφάσεις και συστάσεις.
            
            
               (3)Το Συμβούλιο Σύνδεσης εξέδωσε, στις 16 Δεκεμβρίου 2013, σύσταση για ένα σχέδιο δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017)
                  3
               . 
            
            
               (4)Για να εξασφαλιστεί η συνέχεια μεταξύ του σχεδίου δράσης και των μελλοντικών προτεραιοτήτων της εταιρικής σχέσης, το Συμβούλιο Σύνδεσης πρέπει να εκδώσει, με ανταλλαγή επιστολών, σύσταση για την παράταση του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017).
            
            
               (5)Κρίνεται σκόπιμο να καθοριστεί η θέση που πρέπει να ληφθεί εξ ονόματος της Ένωσης, στο πλαίσιο του Συμβουλίου Σύνδεσης, δεδομένου ότι η απόφαση παράγει έννομα αποτελέσματα. 
            
            
               (6)Η παράταση του σχεδίου δράσης 2013-2017 θα αποτελέσει τη βάση των σχέσεων ΕΕ-Μαρόκου για το τρέχον έτος και θα επιτρέψει να διεξαχθούν οι συζητήσεις ώστε να καθοριστούν οι κατευθυντήριες γραμμές και οι νέες προτεραιότητες της εταιρικής σχέσης ΕΕ-Μαρόκου για τα επόμενα έτη. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
         
         
            
               Η θέση που πρέπει να ληφθεί, εξ ονόματος της Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση απόφασης για την παράταση κατά ένα έτος του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017), βασίζεται στο κείμενο το οποίο επισυνάπτεται στην παρούσα απόφαση.
            
            
               Άρθρο 2
            
            
               Η παρούσα απόφαση απευθύνεται στην Επιτροπή και στην Ύπατη Εκπρόσωπο.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση του Δικαστηρίου, της 7ης Οκτωβρίου 2014, στην υπόθεση C-399/12, Γερμανία κατά Συμβουλίου (ΔΟΑΟ), ECLI:EU:C:2014:2258, σκέψεις 61- 64. 
               
               
                  
                     (2)
                  
                        Απόφαση 2000/204/ΕΚ, ΕΚΑΧ του Συμβουλίου και της Επιτροπής, της 24ης Ιανουαρίου 2000, για τη σύναψη της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (ΕΕ L 70 της 18.3.2000, σ. 1).
               
               
                  
                     (3)
                  
                        Σύσταση αριθ. 1/2013 του Συμβουλίου Σύνδεσης ΕΕ-Μαρόκου, της 16ης Δεκεμβρίου 2013, για την εφαρμογή του σχεδίου δράσης ΕΕ-Μαρόκου στο πλαίσιο της ΕΠΓ το οποίο θέτει σε εφαρμογή το προηγμένο καθεστώς (2013), ΕΕ L 352 της 24.12.2013, σ. 78
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,22.6.2018
            JOIN(2018) 19 final
            Κοινή πρόταση
            ΠΑΡΑΡΤΗΜΑ
            στην
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την εφαρμογή του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017)
            
               
         
         
            
               ΠΑΡΑΡΤΗΜΑ
            
            
            
               ΣΥΣΤΑΣΗ αριθ. 01/2018 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΜΑΡΟΚΟΥ
            
            
               για την έγκριση της παράτασης κατά ένα έτος του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017).
            
            
            
            
               ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
            
            
            
               Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (η «ευρωμεσογειακή συμφωνία»),
            
            
            
               Εκτιμώντας τα ακόλουθα:
            
            
               (1)Η ευρωμεσογειακή συμφωνία ετέθη σε ισχύ την 1η Μαρτίου 2000.
            
            
               (2)Το άρθρο 80 της ευρωμεσογειακής συμφωνίας εξουσιοδοτεί το Συμβούλιο Σύνδεσης να εκδίδει τις συστάσεις που κρίνει κατάλληλες για την επίτευξη των στόχων της συμφωνίας.
            
            
               (3)Σύμφωνα με το άρθρο 90 της ευρωμεσογειακής συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που περιέχονται στη συμφωνία.
            
            
               (4)Το άρθρο 10 του εσωτερικού κανονισμού του Συμβουλίου Σύνδεσης προβλέπει τη δυνατότητα να εκδίδει συστάσεις μεταξύ των συνόδων, μέσω γραπτής διαδικασίας.
            
            
               (5)Η παράταση του σχεδίου δράσης 2013-2017 θα αποτελέσει τη βάση των σχέσεων ΕΕ-Μαρόκου για το τρέχον έτος και θα επιτρέψει να αρχίσουν οι διαπραγματεύσεις ώστε να καθοριστούν οι κατευθύνσεις και οι νέες προτεραιότητες της εταιρικής σχέσης ΕΕ-Μαρόκου για τα επόμενα έτη. 
            
            
            
               ΣΥΝΙΣΤΑ:
            
            
               Άρθρο 1
            
         
         
            
               Το Συμβούλιο Σύνδεσης, ενεργώντας με γραπτή διαδικασία, συνιστά την παράταση κατά ένα έτος του σχεδίου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017).
            
            
            
               (Τόπος), ημερομηνία […2018].
            
            
               
                  Για το Συμβούλιο Σύνδεσης ΕΕ-Μαρόκου
               
               
                  Ο Πρόεδρος
               
               
               
                  ***